
REFERAT DE APROBARE
Privind respingerea propunerii de ajustare a tarifelor aferente contractului de delegare prin concesiune a serviciului public de salubrizare-Lot 5-zona DrobetaTurnu Severin, nr. 706/3710/23.10.2019 

[bookmark: _Hlk135641298]         Prin adresa Asociației de Dezvoltare Intercomunitară pentru Salubritate Mehedinți                     nr. 690/24.10.2025 înregistrată la Primăria municipiului Drobeta Turnu Severin sub nr. 39111/27.10.2025 se solicită :
1. privind solicitarea de ajustare a tarifelor pentru activitatea ‚ colectare si transport”prestată de operatorul de salubritate in cadrul contractului de delegare nr. 706/3710/23.10.2019, ,Societatea Brantner Servicii Ecologice S.R.L.
2. mandatarea reprezentantului UAT Municipiului Drobeta Turnu Severin în Adunarea Generală a Asociaţiei de Dezvoltare Intercomunitară pentru Salubritate Mehedinți ,
pentru a vota cu privire la solicitarea de ajustare a tarifelor colectare si transport  transmisă de către operatorul Societatea Brantner Servicii Ecologice SRL.

        Având în vedere solicitarea Asociației de Dezvoltare Intercomunitară pentru Salubritate Mehedinți , prezentăm în ceea ce urmează situația prestării acestei activități și baza legală pentru promovarea acestui proiect de hotărâre
        Salubrizarea municipiului Drobeta Turnu Severin este un serviciu comunitar de utilitate publică, înființat și organizat la nivelul municipiului având ca obiect serviciile de salubrizare.
        
I. Prezentare SMIDS
[bookmark: _Hlk124336914]        În prezent în județul Mehedinți este în operare Sistemul de Management Integrat al Deșeurilor Solide (S.M.I.D.S. MH). Facilitățile construite ce funcționează ca infrastructură tehnico-edilitară în cadrul SMIDS MH asigură desfășurarea activităților de colectare și transport, tratare mecano biologică și sortarea deșeurilor menajere și asimilabile  iar depozitul ecologic de la Izvorul Bârzii introdus în SMIDS MH conform angajamentelor instituționale aprobate la depunerea aplicației de finanțare ” Sistemul de Management Integrat al Deșeurilor Solide în județul Mehedinți” asigură depozitarea deşeurilor reziduale și a reziduurilor rezultate de la instalaţiile de tratare Malovăț.
        Serviciul de colectare deșeuri (populație/instituții/ operatori economici, PFA-urii, Î.I.-urii, profesii liberale) este prestat începând cu 01.07.2021 în baza Contractului de delegare prin concesiune a serviciului, încheiat între ADIS (Asociația de Dezvoltare Intercomunitară pentru Salubritate Mehedinți) și operatorul Brantner Servicii Ecologice SRL. 
        Prin Statutul ADIS art.5 alin. (2) s-a convenit că  ,, Asociații mandatează Asociația, conform Art. 10, alin. 5 din Legea nr.51/2006, cu modificările și completările ulterioare, să exercite în numele și pe seama lor drepturile și obligațiile legate de serviciu…’’, urmare a acestui mandat Municipiul Drobeta Turnu Severin și-a declinat competența în ceea ce privește activitatea de colectare deșeuri.
       Solicitarea ADIS nu a vizat aspectele menționate de operator, ci corelarea documentației cu prevederile legale in vigoare, avand în vedere că în urma neîndeplinirii cerințelor fiind gradul de reciclare de 50%, din documentația transmisa nu se observa masuri concrete pentru atingerea acestor obiective legale.
Proiectul “Sistem de Management Integrat al Deșeurilor Solide în județul Mehedinți” a fost implementat de Consiliul Județean Mehedinți având ca obiect implementarea unui sistem modern și eficient de gestionare a deșeurilor la nivel județean, care să asigure implementarea unui sistem modern și eficient de gestionare a deșeurilor la nivel județean, care să asigure protecția mediului, respectarea legislației europene și creșterea nivelului serviciilor publice de salubrizare pe fluxul deșeurilor.
Dezvoltarea sistemului de colectare separate în județul Mehedinți este unul din obiectivele cadru și principalul mijloc de îndeplinire a țintelor de reciclare impuse de legislația în vigoare referitoare la colectarea separată a deșeurilor municipale de aplicare a instrumentului “plătește pentru cât arunci”.
          Deșeurile municipale, după colectare, se depun de către operatorii de salubrizare ( desemnați pentru activitatea de colectare și transport pentru fiecare zonă de colectare pentru deșeurile depozitate direct sau de către operatorul stațiilor de sortare și tratare mecano biologică Malovăț pentru deșeurile reziduale rezultate în urma tratării mecano biologice sau sortării aduse în cele două stații) numai la depozitul județean de la Izvorul Bârzii al cărui operator este Societatea BRANTNER SERVICII ECOLOGICE S.R.L. În cadrul SMIDS MH , există 5 zone de colectare separată a deșeurilor( deșeuri generate de utilizatori casnici și non casnici) , pentru fiecare zonă A.D.I.S. Mh a încheiat contracte de concesiune cu operatori de salubrizare autorizați.  
          Angajamentele asumate prin ADIS în ceea ce privește implementarea proiectului cu respectarea prevederilor Deciziei de finanțare din Acordul de Împrumut pentru creditul de co-finanțare   “Sistem de Mangement Integrat al Deșeurilor Solide în județul Mehedinți” , IMPUNE  achitarea, de către beneficiarii serviciilor prestate de către operator, a contravalorii acestora sub forma de Taxe de salubrizare.
[bookmark: _Hlk136242948]   
II.  Prin adresa nr. 6028/573/18.09.2025 operatorul de salubrizare în contractul de concesiune nr. 706/3710 din 23.10.2019 Lot 5 - zona Drobeta Turnu Severin, Societatea BRANTNER SERVICII ECOLOGICE S.R.L a solicitat ajustarea tarifelor de colectare  separată și transport separat al deșeurilor reziduale respectiv a deșeurilor reciclabile din deșeurile municipale.
ADIS Mehedinți prin adresa nr.690/24.10.2025 a solicitat completarea documentației depuse și detalierea anumitor aspecte conținute în fundamentarea tarifelor solicitate.
            Se reține precizarea din Ordinul ANRSC nr.640/2022 FISA DE FUNDAMENTARE pentru ajustarea tarifelor de colectare separată și transport separat al deșeurilor reziduale, respectiv reciclabile din deșeurile municipale- intocmite in conformitate cu normele metodologice ae Ordinului 640/2022 ANRSC cum a fost modificat de ANEXA nr. 19 din Ordinul nr. 324/17.06.2025 publicat in Monitorul Oficial nr. 596/26.06.2025. 
III. Dupa o analiza a documentatiei pentru ajustarea tarifelor de colectare separată și transport separat al deșeurilor reziduale din deșeurile municipale respectiv a tarifului colectare separate și transport al deșeurilor reciclabile din deșeurile municipale și a documentelor justificative, ADIS Mehedinți a constatat următoarele:


	Tarif
	Tarif actual [lei/tonă]
	Tarif propus[lei/tonă]
	Creștere
%

	
	fără TVA
	cu TVA
	fără TVA
	cu TVA
	

	Colectare și transport deșeuri reziduale
	334.22
	404.41
	363.59
	439.94
	8.82%

	Colectare și transport deșeuri reciclabile
	351.48
	425.29
	382.48
	  462.80
	8.82%



Impactul bugetar în condițiile ajustarii tarifelor pentru colectare și transport se prezintă astfel:
Casnic + Non casnic
	Nr.crt.
	Valoare medie lunară plătită 

Lei cu TVA
	Valoare lunară plătită cu mărire
Lei cu TVA
	Diferență plată lunară

Lei cu TVA
	Valoare anuală plătită cu mărire
Lei cu TVA

	Diferență plată anuală

Lei cu TVA

	1.
	871.531,86
	948.101,50
	76.569,64
	11.377.235,55
	[bookmark: _GoBack]918.835,68



           In aceste conditii, ajustarea tarifelor aferente contractului de delegare prin concesiune a serviciului public de salubrizare-Lot 5-zona DrobetaTurnu Severin, nr. 706/3710/23.10.2019, de 8.82% ar produce efecte economice in lant.
-ar determina o majorare proportionala a taxei de salubrizare datorate de contribuabili
-ar reduce gradul de colectare a taxei afectand fluxul de venituri al serviciului
-ar impune eventualele compensari bugetari din partea UAT-urilor pentru mentinerea platilor catre opeartor
-ar diminua capacitatea administratiilor locale de a asigura sustenabilitatea  financiara a serviciului de salubrizare
           In conformitate cu ar. 36 alin. (2) din Legea nr. 101/2006, tarifele aferente serviciului de salubrizare trebuie stabilite astfel incat sa asigure echilibrul intre nivelul costurilor si calitatea serviciului prestat, precum si suportabilitatea pentru utilizatori.
          Prin urmare, in actualul context economic si social, mentinerea nivelului existent al tarifului de colectare si transport, reprezinta o masura de prudenta , sustenabilitate si responsabilitate fiscala, justificata prin nevoia de a evita dezechilibrele financiare si poverile suplimentare asupra populatiei.
          In contextul economic actual, caracterizat de cresteri generalizate ale costurilor si de reducerea capacitatii de plata a populatiei, o asemenea ajustare de colectare si transport ar afecta atat sustenabilitatea financiara a serviciului, cat si predictibilitatea bugetara a autoritatii publice locale.
          Prin urmare, mentinerea actualului nivel a tarifelor de colectare si transport constituie o masura de echilbru care permite continuarea prestarii serviciului in conditii de stabilitate financiara, fara a transfera asupra cetatinilor o povara fiscala suplimentara.
Avand in vedere :
-prevederile Legii nr. 101/2006 privind serviciul de salubrizare  a localitatilor si ale Ordinului presedintelui ANRSC nr. 640/2022
-analiza documentatie transmise de ADIS Mehedinti si concluziile formulate in raportul de specialitate aferent
-implicatiile economico-financiare asupra bugetului local si asupra taxei de salubrizare
-principiul echilibrului contractual si cel al suportabilitatii costurilor pentru populatie
-contextul social economic actual caracterizat prin cresteri semnificative ale costurilor de trai si presiune bugetara asupra gospodariilor si a autoritatilor locale.

          Avand in vedere obligatia UAT este de a-si exprima punctul de vedere in ceea ce priveste ajutarea tarifuli si de a mandata reprezentantul in Adunarea Generala a Asociatiei de Dezvoltare Intercomunitara pentru Salubritate Mehedinti, sa voteze cu privire la aceasta ajustare in urma analizei documentatiei depuse de catre ADIS Mehedinti, Directia Managementul Deseurilor, face urmatoarele precizari:
-orice ajustare a tarifelor de colectare si transport se reflecta direct in taxa de salubrizare achitata de populatie, prin cresterea costului unitar aferent intregului lant de gestionare a deseurilor-de la colectare si transport, pana la tratare si depozitare finala.
          Astfel, orice decizie privind ajustarea tarifelor trebuie analizata nu doar prin prisma costurilor operatorului, ci si din perspectiva impactului economic asupra utilizatorilor finali si a echilibrului financiar al serviciului public. In contextul actual:
-tarifele pentru colectare, transport, sortare si tratare au fost deja majorate zona 5 prin Hotararea AGA ADIS nr. 1/14.01.2025, ceea ce a determinat cresterea taxei de salubrizare la nivelul tuturor UAT-urilor membre a acestei zone
-indicele inflatiei si cresterea generalizata a preturilor la energie, combustibili si servicii au diminuat semnificativ puterea de cumparare a populatiei , iar gradul de conformare fiscala este in scadere;
-bugetele locale se afla sub o presiune accentuata, generate de cresterea costurilor administrative si de nevoia de a mentine echilibrul financiar al serviciilor publice de interes local.
           Directia Managementul Deseurilor din cadrul Primariei Municipiului Drobeta Turnu Severin apreciaza ca nu sunt intrunite conditiile legale, economice si de oportunitate care sa justifice aprobarea ajustarii tarifelor de colectare si transport propus de operatorul SC Brantner Servicii Ecologice SRL.
          In considerarea celor expuse, propunem Consiliului Local al Municipiulul Drobeta Turnu Severin respingerea solicitarii operatorului S C Brantner Servicii Ecologice SRL privind ajustarea tarifelor de colectare si transport intrucat , documentatia analizata nu demonstreaza, in forma actuala, caracterul proportional si sustenabil al nivelului tarifar solicitat si mandatarea reprezentantul Municipiului Drobeta Turnu Severin in Adunarea Generala a Asociatiei de Dezvoltare Intercomunitara pentru Salubritate Mehedinti pentru a vota respingerea ajustarii tarifelor pentru colectare si transport.


Initiator,
Viceprimar
Mura Cristian

